Suchinthana/ta-wikipedia huggingface dataset:
மிர்-885 நுண்ணிய ஆர் என் ஏ முன்னோடி குடும்பம்

மூலக்கூறு உயிரியலில் மிர் -885 நுண்ணிய ஆர் என் ஏ என்பது குட்டையான ஆர் என் ஏ ஆம். பல்வேறு  எயந்திரநுட்பத்தின்போது மற்ற மரபன்களின் பண்புகள் வெளிப்படுவதை ஒழுங்குபடுத்தும் பணியை நுண்ணிய ஆர் என் ஏ செய்கிறது

மிர்-885-5பி வின் நரம்புமுகைப்புற்று 
நுண் ஆர் என் ஏ வின்  மிர்-885-5p வடிவம் நரம்புமுகைப்புற்றில் கலச் சுழற்சி வளர்ச்சியிலும் கல வாழ்விலும் தலையிட்டு  புற்று அடைப்பானாகச் செயல்படுகிறது.  இது 3p25.3, குறுமவகப் பகுதியில்  அடிக்கடி முதன்மையான நரம்புமுகைப்புற்றில் இருந்து நீக்கப்படுகிறது,  இதன் வெளிப்பாடு p53|p53 புரதத் திரள்விலும் தடவழி செயல்முனைப்பாக்கத்திலும் விளைகிறது.பல மரபணுக்களின் மாற்றியமைக்கப்பட்ட வெளிப்பாடு நுண் -885-5 பியுடன் காணப்படுகின்றன, இதில் CDK2, MCM5 மரபணுக்கள், குறியாக்கச் சுழற்சி சார்ந்த கைனேஸ் 2,  மினி-குறுமவகப் பேணல் புரதம் MCM5,  பல p53 இலக்கு மரபன்கள் ஆகியன உள்ளன.

உயிரியல் தாக்கம்

மருத்துவ உயிரியல் குறிப்பான் 
நுண் ஆர் என் ஏக்களைச் சுற்றவிடுதல் நோய்நிலைமைகளை அறியும் உறுதியான வாய்ப்பாக உருவாகியுள்ளது. அவை நோயறியும் உயிரியல் குறிப்பான்களாகச் செயல்படுகின்றன,  மிர்-885-5p  கல்லீரல் நோயறியவல்ல உயிரியல் குறிப்பானாக அமைகிறது.  கல்லீரல் நோய்களில் குருதி ஊனீரில் நுண் ஆர் என் ஏ வின்  இவ்வகையைக் கணிசமாகக் கூட்டி, அந்த ஊனீர் ஆர் என் ஏ க்கள் நோயுணர்த்தும் விளைவுமிக்க உயிரியல் குறிப்பான்களாகச் செயல்படுவதை ஆய்வாளர்கள் அறிந்துள்ளனர்.இந்தத் தனித்த நுண் ஆர் என் ஏ க்களை மருத்துவ ஆய்வில் பயன்படுத்தி, பெருங்குட மலக்குடல் புற்றுகளில்(CRC) உள்ள தொலைநிலை புற்றாக்கத்தை முன்கணித்து அறியலாம். முதன்மை பெருங்குடல் மலக்குடல் புற்றுகளில் அமையும் புற்றரியும் குறிப்பிட்ட  நுண் ஆர் என் ஏ க்களின் வெளிப்பாட்டு பாணிகளை நேரடியாக ஒப்பிட்டு,  கல்லிரல் புற்றாக்க நிகழ்வோடு இணைதுப் பார்த்து இவை புர்ரக்கத் தனிநிலைகளைச் சுட்டும் உயிரியல் குரிப்பான்களாகச் செயல்பட வாய்ப்புள்ளனவா என அறியலாம்..

புற்றுநோய் 
பெருங்குடல் புற்றுநோய் சிகிச்சையை முன்னேற்றுவதற்கான ஒரு பயனுள்ள சிகிச்சை முறையை கண்டுபிடிப்பதில் மிர் -885-3p  ஒரு பங்கு வகிக்கிறது. BMPR1A ஐ இலக்காகக் கொண்ட  ஒரு கட்டி குழலகப் புற்றாக்கத்தில் காணப்படுகிறது. மிர் -885-3p  புற்றாக்க 
முன்மரபுக் காரணியை ஒழுங்குபடுத்துகிறது. எனவே, நுண் ஆர் என் ஏ வை இலக்காக கொண்டு திறமையான சிகிச்சையைச் செய்யலாம் என்பது தெளிவாகியுள்ளது.

மேலும் காண்க 
 குறு ஆர்.என்.ஏ

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மூலக்கூற்று உயிரியல்
உட்பொதிக்கப்பட்ட மதிப்பு

ஆயுள் காப்பீட்டுக் கழகத்தின் உட்பொதி மதிப்பு (Embedded Value) என்பது எதிர்காலத்துக்கான இலாபத்துடன் கூடிய நிகர சொத்து மதிப்பை தற்கால மதிப்பில் இருந்து கணக்கிடும் புள்ளி விவரமாகும். இது காப்பீட்டு நிறுவனங்கள் நடப்பிசைவு அறிவியல் துறைவழி கொணர்ந்த ஓர் எதிர்கால கற்பிதமதிப்பாகும்.

பின்னணி 
ஆயுள் காப்பீட்டு உறுதிப்பத்திரங்கள் நீண்ட கால ஒப்பந்தங்களாக உள்ளன. இதில் பாலிசிதாரர் தன்னுடைய வாய்ப்புள்ள எதிர்கால நிகழ்வு ஒன்றை ஈடுகட்ட மாதந்தோறும் அல்லது குறிப்பிட்ட கால இடைவெளியில் தவணை செலுத்துகிறார்.

காப்பீட்டாளாருக்கான எதிர்கால வருமானம், காப்பீட்டு வாடிக்கையாளர்கள் செலுத்தும் தவணைகளின் அடிப்படையில் கிடைக்கிறது. எதிர்காலத்தில் காப்பீட்டு வாடிக்கையாளர்களுக்கு வழங்கப்படும் முதிர்வுத் தொகை, பல்வேறு எதிர்கால செலவினங்களைக் கருத்தில் கொண்டு ஈடுசெய்யப்படுகிறது. எதிர்கால இலாபம், நடப்பு வருமானத்துக்கும் தேக்க ஒதுக்கீடுக்களில் இருந்து விடுவிக்கப்படும் தொகைக்கும் உள்ள வேறுபாடாகும்.

நிகர சொத்து மதிப்பு என்பது காப்பீட்டு நிறுவனத்தின் மொத்த சொத்துக்களுக்கும் பொறுப்புகளுக்கும் இடையே உள்ள வேறுபாடு ஆகும்.

நிறுவனங்களுக்கு நிகர சொத்து மதிப்பு பொதுவாக புத்தக மதிப்பிலிருந்து கணக்கிடப்படுகிறது. உட்பொதி மதிப்பு நோக்கங்களுக்காக, நிகர சொத்து மதிப்புகள் சந்தை மதிப்புகளுக்குச் சரி செய்யப்பட வேண்டும். மேலும் இந்த நிகர சொத்து மதிப்பு, தேக்கச் சொத்துகளின் இயல்புப்படி அமைய, தள்ளுபடிக்கு உள்ளாகலாம். [அத்தகைய தேக்கச் சொத்துகளுக்கு எடுத்துகாட்டுகளாக, இலாப நிதிக்குள்ளேயே அடங்கும் சொத்துக்கள் அமையும்.]

காப்பீட்டாளர் மதிப்பு 
நிகர சொத்துக்களின் சந்தை மதிப்பிற்கு [அதாவது கடந்தகால ஈட்ட இலாபங்களுக்கு] நிலவும் வணிகத்தின் இன்றைய மதிப்பைச் [அதாவது எதிர்கால இலாபங்களைச்]   சேர்த்து உட்பொதிக்கப்பட்ட மதிப்பை அளவிடலாம்.

இது காப்பீட்டு மதிப்பின் ஒரு பழமை அளவாகும். இது ஏற்கனவே உள்ள உறுதிப்பத்திரங்களிலிருந்து வருங்கால இலாபங்களை மட்டுமே கருதுகிறது. அதனால் காப்பீட்டுதாரர் எதிர்காலத்தில் புதிய உறுதிப்பத்திரங்களை விற்கக்கூடும் என்ற சாத்தியத்தை புறக்கணிக்ககிறது. இது நல்லெண்ணத்தையும் ஒதுக்கி வைக்கிறது. இதன் விளைவாக காப்பிட்டாளர் அதன்  உட்பொதி மதிப்பை விட கூடுதலான மதிப்புள்ளவராகவே இருக்கிறார்.

வாய்பாடு 
உட்பொதி மதிப்பு பின்வருமாறு கணக்கிடப்படுகிறது.:
 EV = PVFP + ANAV

 V=உட்பொதி மதிப்பு; PVFP= எதிர்கால இலாபங்களின் தற்போதைய மதிப்பு; ANAV=  சரிசெய்யப்பட்ட நிகர சொத்து மதிப்பு.

மேம்பாடுகள் 
ஐரோப்பிய உட்பொதி மதிப்பு, EEV என்பது CFO அரங்கத்தில் அமைக்கப்பட்ட  EV மதிப்பின் ஒருவகை மாறுபாடே ஆகும். இது அதிக அளவு வெளிப்படைத்தன்மையும்  ஒப்பிடுதன்மையும் உள்ள முறையில் அளவுருக்களைத் தேர்ந்தெடுத்து கணிப்புகளை மேற்கொள்வதற்கான முறையான வழிமுறைகளை தருகிறது.

சந்தை சார்ந்த உட்பொதி மதிப்பு என்பது மிகவும் பொதுவான முறையாகும். இதற்கு EEV மதிப்பு ஒரு சிறந்த எடுத்துகாட்டு.

வெளி இணைப்புகள் 
Embedded value definition from Investopedia

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பொருளியல்
காப்பீடு
கே. கோபால் கவுண்டர்

கே. கோபால் கவுண்டர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1957 ஆம் ஆண்டு நடந்த சட்டமன்றத் தேர்தலில், சத்தியமங்கலம் தொகுதியிலிருந்து, சுயேச்சை வேட்பாளராகவும், பின்னர் 1962 தேர்தலில் அதே தொகுதியில் இந்திய தேசிய காங்கிரஸ் கட்சி வேட்பாளராகவும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
ஈரோடு மாவட்ட நபர்கள்
பி. ஜி. கருத்திருமன்

பி. ஜி. கருத்திருமன் (P. G. Karuthiruman),  தமிழக அரசியல்வாதியாகவும், தமிழ்நாட்டின் சட்டமன்ற உறுப்பினராகவும் இருந்தவர். இவர் மதராஸ் மாநிலத்தின் கடைசி எதிர்க்கட்சி தலைவரும்,தமிழகத்தின் முதலாவது எதிர்க்கட்சி தலைவரும் ஆவார்.1952 ஆம் ஆண்டில் நம்பியூர் தொகுதியில் இருந்து இந்திய தேசிய காங்கிரசு கட்சியின் வேட்பாளராக, தமிழக சட்டசபைக்கு தேர்ந்தெடுக்கப்பட்டவர். பின்னர் 1957 தேர்தலில் கோபிச்செட்டிபாளையம் சட்டமன்றத் தொகுதியிலும், 1967 தேர்தலில் சத்தியமங்கலம் சட்டமன்றத் தொகுதியிலும் இருந்தும் தேர்ந்தெடுக்கப்பட்டார்.

இவர் கோபிசெட்டிபாளையம் அருகே உள்ள  நஞ்சை புளியம்பட்டி  எனும் கிராமத்தில் பிறந்தவர். இவர் காந்தியக் கொள்கையை நடைமுறையில் பின்பற்றிய காந்தியவாதி ஆவார்.  புகழ் பெற்ற காமராசர் மற்றும் சி. சுப்பிரமணியம் ஆகியவர்களை எளிதில் அணுகக்கூடியவராக இருந்தவர்.

ஒரு அரசியல் தலைவராக இருந்தாலும் தமிழ் இலக்கியத்தில் புகழ் பெற்ற காவியமான கம்பராமயணத்தில் ஒரு பெரிய அறிஞர் ஆவார். இக்காவியம் குறித்து  பல கட்டுரைகளையும் நூல்களையும் எழுதியுள்ளார்.

மேற்கோள்கள்

வெளி இணைப்புகள்
கோவை கம்பன் பி.ஜி.கருத்திருமன் 

இருபதாம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
3வது மக்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
தமிழ்நாடு சட்டமன்ற எதிர்க்கட்சித் தலைவர்கள்
ஜி. எல். வெங்கடாச்சலம்

ஜி. எல். வெங்கடாச்சலம் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில் பாலக்கோடு தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
என். தீர்த்தகிரி

என். தீர்த்தகிரி (N. Theerthagiri) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967 ஆம் ஆண்டு நடந்த சட்டமன்றத் தேர்தலில், அரூர் தொகுதியில் இருந்து, இந்திய தேசிய காங்கிரஸ் வேட்பாளராகப் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இருபதாம் நூற்றாண்டு இந்திய அரசியல்வாதிகள்
4 ஆவது தமிழ்நாடு சட்டமன்ற உறுப்பினர்கள்
இரா. அன்பரசு

இரா. அன்பரசு (Era. Anbarasu, இறப்பு: 08 ஆகத்து, 2019) இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1989 மற்றும் 1991  ஆம் ஆண்டு நடைபெற்ற பொதுத்தேர்தல்களில் மத்திய சென்னை தொகுதியிலிருந்து இந்திய தேசிய காங்கிரஸ் வேட்பாளராக மக்களவைக்குத் தேர்ந்தெடுக்கப்பட்டார். 1980 ஆம் ஆண்டு பொதுத்தேர்தலில் செங்கல்பட்டு தொகுதியில் இருந்து இந்திய தேசிய காங்கிரசு(இந்திரா) வேட்பாளராக தேர்ந்தெடுக்கப்பட்டார்.

அவரது மகன், டி. அருள் அன்பரசு, இந்திய தேசிய காங்கிரசின் (இந்திரா) உறுப்பினரானராவார். இவர் சோளிங்கர் தொகுதியிலிருந்து தமிழ்நாடு சட்டமன்றத்திற்குத்  தேர்ந்தெடுக்கப்பட்டார்.

மேற்கோள்கள் 

10வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
7வது மக்களவை உறுப்பினர்கள்
9வது மக்களவை உறுப்பினர்கள்
2019 இறப்புகள்
தமிழ்நாட்டைச் சேர்ந்த மக்களவை உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
ஆர். மூக்கப்பன்

இரா. மூக்கப்பன் (R. Mookappan) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், சின்னசேலம் சட்டமன்றத் தொகுதியிலிருந்து, திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
சி. சந்திரசேகரன்

சி. சந்திரசேகரன் (C. Chandrasekaran) ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார்.

சந்திரசேகரன் 1996 தேர்தலில் சேந்தமங்கலம் சட்டமன்றத் தொகுதியிலிருந்து திராவிட முன்னேற்றக் கழக வேட்பாளராக தமிழக சட்டமன்றத்திற்கு முதன்முறையாக தேர்ந்தெடுக்கப்பட்டார். இந்தத் தொகுதி பழங்குடியினர் வேட்பாளர்களுக்கு ஒதுக்கப்பட்ட தனித்தொகுதியாகும்.

திமுக சார்பில் தேர்தலில் போட்டியிட அனுமதி மறுக்கப்பட்டதால், 2006 சட்டமன்றத் தேர்தலில் சுயேட்சை வேட்பாளராக போட்டியிட்டார். அதன் பிறகு 2007 ஆம் ஆண்டு அண்ணா திராவிட முன்னேற்றக் கழக கட்சியில் சேர்ந்தார், 2016 தேர்தலில் அவர் மீண்டும் அதிமுக வேட்பாளராக சேந்தமங்கலம் தொகுதியில் இருந்து தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
15 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
அந்தகக்கவி வீரராகவ முதலியார்

அந்தகக்கவி வீரராகவர் என்பவர் காஞ்சிபுரம் மாவட்டம் பூதூர் எனும் ஊரில் பிறந்தவர். பொன்விளைந்த களத்தூரில் வாழ்ந்தவர். இவர் இசையிலும் பயிற்சி உள்ளவர். கவிஞரும் ஆவார்.

இளமைப் பருவம் 
இவர் தந்தையார் வடுகநாதர் என்பவர். வீரராகவர் பிறவியிலேயே கண்ணொளி இழந்தார். கேள்வியறிவின் வாயிலாகக் கல்வி கற்றார். இவர் இயற்றிய பாடல்கள் சொற்சுவையும் பொருள்நயமும் உடையவை. வள்ளல்கள் மீதும் சிற்றரசர்கள் மீதும் பல தனிப்பாடல்கள் பாடிப் பரிசுகள் பெற்றுள்ளார்.

பெற்ற பாராட்டுகள் 
இவர் இலங்கை சென்று பரராசசேகர மன்னனைப் பாடி ஒரு யானை, பொற்பந்தம், ஓர் ஊர் ஆகியவற்றைப் பரிசிலாகப் பெற்று ஊர் திரும்பினார். இதனால் இவர் புகழ் கடல் கடந்தும் பரவியது.

படைப்புகள் 
பிள்ளைத்தமிழ், கலம்பகம், கோவை, உலா ஆகியவை பாடியுள்ளார். இவர் பாடிய உலா நூல்கள் இரண்டு. ஒன்று ஓர் அரசனைப் பற்றியது. மற்றொன்று திருவாரூர்ச் சிவபெருமானைப் பற்றியது.
எழுதிய நூல்கள் :
 திருக்கழுக்குன்றப் புராணம்
 திருக்கழுக்குன்ற மாலை
 சேயூர் முருகன் பிள்ளைத்தமிழ்
 திருவாரூர் உலா
 சந்திரவாணன் கோவை
 கயத்தாற்றரசன் உலா
 கீழ்வேளூர் உலா 
 திருவேங்கடக் கலம்பகம்
 திருக்கண்ணமங்கைமாலை
 திருவேங்கடமுடையான் பஞ்சரத்தினம்
 வரதராசர் பஞ்சரத்தினம்
 பெருந்தேவியார் பஞ்சரத்தினம் போன்ற பல

தனிப்பாடல்கள் 
தமிழகத்தில் வாழ்ந்த பல புலவர்கள் பாடிய பாடல்களின் தொகுப்பு, தனிப்பாடல் திரட்டு என்பது. இதில் 110 புலவர்கள் பாடிய 1113 பாடல்கள் உள்ளன. இவற்றுள் வீரராகவர் இயற்றிய 39 பாடல்கள் தனிப்பாடல் திரட்டில் இடம் பெற்றுள்ளன.இவை தவிர, இவர் அவ்வப்போது கடிதங்கள்போல் பிறர்க்கு எழுதி அனுப்பிய கவிதைகள் பல உண்டு. அவை சீட்டுக்கவிகள் எனப்படும்.

உசாத்துணை 
 தமிழ் ஒன்பதாம் வகுப்பு, பாடநூல்,- பக்கம் 83-84. தமிழ்நாட்டுப் பாடநூல் கழகம், சென்னை.
 மு.வரதராசன், தமிழ் இலக்கிய வரலாறு, சாகித்திய அகாதெமி வெளியீடு, பக்கம் 207-208.
 தமிழ்க் கலைக்களஞ்சியம் முதல் தொகுதி அந்தகக்கவி வீரராகவ முதலியார்

மேற்கோள்கள்

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தமிழ்ப் புலவர்கள்
புலவர்கள்
காஞ்சிபுரம் மாவட்ட நபர்கள்
ராஜு முருகன்

ராஜு முருகன் (Raju Murugan) ஒரு எழுத்தாளர், இதழியலாளர் மற்றும் திரை இயக்குநர் ஆவார். இவருடைய படைப்புகளான வட்டியும், முதலும், ஒன்று, ஜிப்ஸி போன்றவை  ஆனந்த விகடன். இதழில் வெளியிடப்பட்டவையாகும். இவர் 2014 ஆம் ஆண்டில் குக்கூ (திரைப்படம்)  மூலம் திரையுலகில் இயக்குநராக அறிமுகமானார். இவரது இரண்டாவது திரைப்படம்,ஜோக்கர்,  சிறந்த தமிழ்த் திரைப்படத்துக்கான விருதினை 64வது தேசிய திரைப்பட விருதுகள் அறிவிப்பின் போது பெற்றது.

திரைப்படத்துறை

நுால்கள்

மேற்கோள்கள் 

வாழும் நபர்கள்
தேசிய திரைப்பட விருது வென்றவர்கள்
தமிழ்த் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ் எழுத்தாளர்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
தியத்தீராவின் லீதியா

தியத்தீராவின் லீதியாள் (Lydia of Thyatira, ) என்பவர் விவிலியத்தின் புதிய ஏற்பாட்டில் குறிப்பிடப்பட்டுள்ள ஒரு பெண். ஐரோப்பாவில் கிறித்தவத்திற்கு மாற்றப்பட்ட முதல் பெண் என்று ஆவணப்படுத்தப்பட்டவர். பல கிறித்தவப் பிரிவுகள் இவருக்கு புனிதர் பட்டம் கொடுத்துள்ளன.

புதிய  ஏற்பாட்டின் கூறுரை 

வெய்ன் க்ரூடம், லீதியாவின் கதையை ஒரு பயனுள்ள அழைப்பிற்கு உதாரணமாக காண்கிறார்.

மேற்கோள்கள்

திருத்தூதர் பணிகள் நூலில் வரும் நபர்கள்
1-ஆம் நூற்றாண்டு மக்கள்
இத்தாலியின் கிறித்தவப் புனிதர்கள்
யாவேல்

யாவேல் (Jael அல்லது Yael (எபிரேயம்: Ya'el, יָעֵל) அல்லது யாகேல் என்பவர் எபிரேய வேதாகமத்தில் நியாயாதிபதிகள் நூலில் குறிப்பிடப்பட்டுள்ள ஒரு பெண். இவர் சிசேராவைக் கொன்று, பண்டைய இசுரவேலர்களை யாபீன் மன்னனின் படையினரிடம் இருந்து விடுவித்த கதாநாயகியாகக் குறிப்பிடப்பட்டுள்ளார்.

குடும்பம் 
யாவேல் கேனியரான ஏபேரின் மனைவி ஆவார். கேனியர்கள் ஒரு நாடோடிப் பழங்குடிகள். அவர்களில் சிலர் இசுரவேலருக்கு அருகில் குடியிருந்தனர். இசுரவேலர் இவர்களுடன் பலவிதமான திருமணத் உறவுகளை ஏற்படுத்தியிருந்தனர் என வேதாகமம் பதிவு செய்கிறது. மோசேயின் மாமனார் ஒரு கேனியன் என வெளிப்படையாகத் தெரிகிறது. ஆனால் இது ரெகுவேலா என்று தெளிவாக இல்லை. கேனியர்கள் மீதியானிய குழுவில் ஒரு பகுதியாகவும் இருந்திருக்கலாம்.

மேற்கோள்கள் 

கிமு 12-ஆம் நூற்றாண்டு மக்கள்
எபிரேய விவிலியத்தில் பெண்கள்
அம்புஜத்தம்மாள்

அம்புஜத்தம்மாள் (Ambujathammal, சனவரி 9, 1899-1983) என்பவர் இந்திய விடுதலைப் போராட்டத்தில் கலந்துகொண்ட தமிழ்நாட்டுப் பெண் ஆவார். இவரது தந்தை எஸ். ஸ்ரீனிவாச ஐயங்கார் மற்றும் தாய்வழி பாட்டனார் வி. பாஷ்யம் ஐய்யங்கார் ஆகியோர் புகழ்பெற்ற வழக்கறிஞர்கள் ஆவார்.

இளமைப்பருவம் 
அம்புஜத்தம்மாள் 1899 ஆம் ஆண்டு சனவரித் திங்கள் எட்டாம் நாள் வசதியான குடும்பத்தில் பிறந்தார். வீட்டிலேயே கல்வி பயின்றார். தமிழ், ஆங்கிலம் ,இந்தி, சமஸ்கிருதம் எனப் பல மொழிகளையும் கற்றார்.

வாழ்க்கை 
அன்னை கஸ்தூரிபாயின் எளிமையான வாழ்க்கையால் ஈர்க்கப்பட்டு இவரும் எளிமையாக வாழ்ந்தார். பிற்போக்கு சிந்தனைகளுடைய குடும்பச் சூழலிலிருந்து  தம்மை விடுவித்துக்கொண்டு நாட்டு விடுதலைக்காகப் பாடுபட்டார். வை. மு. கோதைநாயகி, ருக்குமணி லட்சுமிபதி ஆகியோருடன் இணைந்து  பெண்ணடிமைக்கு எதிராகப் போராடினார். பாரதியாரின் பாடல்களைப் பாடி மக்களிடையே விடுதலையுணர்வைத் தூண்டினார் ஆங்கிலேய அரசுக்கு எதிர்ப்புத் தெரிவிக்கும் விதமாக அந்நியத் துணிகள் விற்கும் கடைக்கு முன்பாக மறியல் போராட்டம் நிகழ்த்தியதனால் வேலூர்ச் சிறையில் அடைக்கப்பட்டார். சிறையில், தான் கற்ற மொழிகளைப் பிறருக்குக் கற்றுக் கொடுத்தார். காந்தியடிகளால் தத்தெடுக்கப்பட்ட மகள் என்ற செல்லப் பெயர் பெற்றார். தனது தந்தையின் பெயரோடு காந்தியடிகளின் பெயரையும் இணைத்துச் ”சீனிவாச காந்தி நிலையம்” என்னும் தொண்டு நிறுவனத்தை அமைத்தார். 1964 ஆம் ஆண்டு இவருக்கு பத்மஶ்ரீ விருது வழங்கப்பட்டது.1955 ஆம் ஆண்டு, சென்னை, ஆவடியில் நடைபெற்ற சிறப்புமிக்க காங்கிரஸ் மாநாட்டின் செயலாளராக இருந்து அம்புஜம் அம்மையார் அரும்பாடுபட்டது குறிப்பிடத்தக்கதாகும்.

வகித்தப் பதவிகள் 

 மாநிலத் துணை தலைவர் - தமிழ்நாடு காங்கிரஸ் குழு [1957 - 1962]
 மாநில சமூக நல வாரியம் (சேர்மன்) [1957 - 1964]

நூல் 
நான் கண்ட பாரதம் என்ற நூலை எழுதியுள்ளார்.

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பத்மசிறீ விருது பெற்ற தமிழர்கள்
தமிழ்நாட்டு இந்திய விடுதலைப் போராட்ட வீரர்கள்
1899 பிறப்புகள்
தமிழ்நாட்டுப் பெண் கல்வியாளர்கள்
1993 இறப்புகள்
இந்திய விடுதலைப் போராட்ட வீரர்கள்
மிர்-939 நுண்ணிய ஆர் என் ஏ முன்னோடி குடும்பம்

மூலக்கூற்று உயிரியலில் மிர்-939 நுண்ஆர். என். ஏ (mir-939 microRNA) என்பது குட்டையான குறிமுறையற்ற ஆர்.என்.ஏ மூலக்கூறு ஆகும். நுண்ணிய ஆர். என். ஏக்கள், பல்வேறு வழிகளில் மற்ற மரபணுக்களின் பண்புகள் வெளிப்படுவதை ஒழுங்குபடுத்தும் பணியைச் செய்கின்றன.

மனித தூண்டுறு நைட்ரிக் ஆக்ஸைடு சின்த்தேசு 

மிர்-939 நேரடியாக, மனிதனின் தூண்டுறு நைட்ரிக் ஆக்ஸைடு சின்த்தேசு  (hiNOS) மரபணு வெளிப்பாட்டை அதன் 3'UTR க்கு கட்டுப்படுத்துவதன் மூலம் ஒழுங்குபடுத்தித்  தடை செய்கிறது. ஹினோஸ் மரபணு வெளிப்பாட்டிற்கு இரட்டை கட்டுப்பாடு உள்ளது, 
சைட்டோக்கைன்கள் ஹினோஸ்   ஆர்.என்.ஏ. படியெடுப்பைத் தூண்டுவதுடன், மிர் -939 அளவையும் அதிகரிக்கிறது.

மேற்கோள்கள்

மேலதிக வாசிப்புக்கு
 
 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மூலக்கூற்று உயிரியல்
உயிரித் தொழில்நுட்பம்
மிர்-938 நுண்ணிய ஆர் என் ஏ முன்னோடி குடும்பம்

மிர்-938 நுண்ணிய ஆர். என். ஏ. முன்னோடி குடும்பம் (mir-938 microRNA precursor family) என்பது மூலக்கூறு உயிரியலில் குட்டையான இரைபோ கருவமிலம் ஆகும். பல்வேறு உடல் செயல்பாடுகளின் போது மரபணுக்களின் பண்புகள் வெளிப்படுவதை ஒழுங்குபடுத்தும் பணியை இந்த நுண்ணிய ஆர். என். ஏ. செய்கிறது.

மிர்-938 மற்றும் டி.ஜி.எப். பீட்டா பாதை 
மிர்-938 நேரடியாக எசு. எம். ஏ. டி. 3 மரபணுவை இலக்காகக் கொண்டிருக்கிறது. இது முக்கிய கீழோட்ட நிகழ்வுகளில் டி.ஜி.எப். பீட்டா பாலிப்பெப்டைடு எனும் பல்புரதக் கூறான எசு. எம். ஏ. டி. 3  குறியீட்டைக் குறிக்கிறது. இந்த நுண்ணிய ஆர். என். ஏவானது இயல்பான பிட்யூட்டரி திசுவுடன் ஒப்பிடும்போது செயலற்ற பிட்யூட்டரி சுரப்பி கட்டியில் (என். எப். பி. ஏக்களில்) அதிகமாக உள்ளது. டி. ஜி. எப்-பீட்டா சமிக்ஞைகளின் கீழ்பகுதி என். எப். பி. ஏ. கட்டி உருவாதலின் சமிக்ஞை வழிவகையின் கட்டுப்பாடுகளில் பங்கு வகிக்கக்கூடும், இதனால் SMAD3 மற்றும் மைஆர்-938 ஆகியவற்றை உள்ளடக்குகிறது.

மேலும் பார்க்க 
 நுண்ணிய ஆர் என் ஏ

மேற்கோள்கள்

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மூலக்கூற்று உயிரியல்
தேவேந்தர் யாதவ்

தேவேந்தர் யாதவ் (Devender Yadav)  இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். அனைத்திந்திய காங்கிரசு கட்சி செயலாளராகவும் இராசத்தான் மாநிலத்தின் காங்கிரசு கட்சி இணை பொறுப்பாளராகவும் இருந்துள்ளார். பாதலி சட்டமன்றத் தொகுதி சட்டமன்ற உறுப்பினராக 2008-2013, 2013-2015 ஆம் ஆண்டுகளில் பணியாற்றினார். 2015 ஆம் ஆண்டு தில்லியில் நடைபெற்ற தேர்தலில் ஆம் ஆத்மி கட்சியின் அயேசு யாதவால் 35376 வாக்குகள் வித்தியாசத்தில் இவர் தோற்கடிக்கப்பட்டார் .மயிலாப்பூர் இந்து நிரந்தர நிதியத்தின் உரிமையாளரும் இவரே, அவர் சிவகங்கையில் பிரச்சாரத்திற்காக பணம் செலவழிக்கப்பட்டதால், டெபாசிட்தாரர்களுக்கு பணத்தைத் திரும்பக் கொடுக்க போராடுகிறார்.

மேற்கோள்கள் 
 

21-ஆம் நூற்றாண்டு இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
வாழும் நபர்கள்
1972 பிறப்புகள்
அஜ்மல் கான்

எச். அஜ்மல் கான் (H. Ajmal Khan) ஒரு இந்திய அரசியல்வாதியும் நாடாளுமன்ற உறுப்பினரும் ஆவார். 1967 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழ்நாட்டின் பெரியகுளம் மக்களவைத் தொகுதியிலிருந்து சுதந்திராக் கட்சி சார்பாக போட்டுயிட்டு வெற்றிபெற்றார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
4வது மக்களவை உறுப்பினர்கள்
இந்திய முஸ்லிம்கள்
வாழும் நபர்கள்
துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பிரம் சிங் தன்வர்

பிரம் சிங் தன்வர் (Brahm Singh Tanwar) (ஜூலை 7, 1952 தில்லியில் பிறந்தார்) பாரதிய ஜனதா கட்சியைச் சேர்ந்த அரசியல்வாதியும் மற்றும் தில்லி சட்டமன்றத்தின் முன்னாள் உறுப்பினரும் ஆவார். இவர் 1993, 1998 இல் மெக்ராலி தொகுதியிலிருந்தும் மற்றும் 2013 ல் சந்தர்பூர் தொகுதியிலிருந்தும் உறுப்பினராகத் தேர்ந்தெடுக்கப்பட்டார். இவர் மூன்று முறை மாமன்ற உறுப்பினராகத் தேர்ந்தெடுக்கப்பட்டார். இவர் தில்லியிலுள்ள குஜ்ஜர் சமூகத்தின் பிரபலமானத் தலைவராக உள்ளார். இவர் 2020 ஆம் ஆண்டு நடைபெற்ற  சட்டமன்றத் தேர்தலில் போட்டியிட்ட வேட்பாளர்களில் முதல் 5 பணக்கார வேட்பாளர் பட்டியலில் இடம்பெற்றுள்ளார்.

குறிப்புகள் 

1952 பிறப்புகள்
21-ஆம் நூற்றாண்டு இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
வாழும் நபர்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஏ. எஸ். ஏ. ஆறுமுகம்

ஏ. எஸ். ஏ. ஆறுமுகம் (A. S. A. Arumugam) இந்தியாவைச் சேர்ந்த ஓர் அரசியல்வாதியும் முன்னாள் சட்டமன்ற உறுப்பினரும் ஆவார். 1984 ஆம் ஆண்டு நடைபெற்ற தேர்தலில் விருதுநகர் தொகுதியில் இருந்து ஜனதா கட்சியின் வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார். தனது 77 ஆவது வயதில் இவர் காலமானார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய அரசியல்வாதிகள்
எம். கே. முத்துகருப்பண்ணசாமி

எம். கே. முத்துக்கருப்பண்ணசாமி ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடைபெற்ற சட்டமன்றத் தேர்தலில், பொள்ளாச்சி தொகுதியிலிருந்து, அண்ணா திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
அலெக்ஸாண்டர் மானுவேல் சைமன்

அலெக்ஸாண்டர் மானுவேல் சைமன் என்பவர் ஒரு இந்திய அரசியல்வாதி மற்றும்  முதல் சட்டமன்ற உறுப்பினராக இருந்தவர் ஆவார். 1952 தேர்தலில் கன்னியாகுமரி மாவட்டத்தில் விளவங்கோடு தொகுதியில் இருந்து தமிழ்நாடு காங்கிரஸ் வேட்பாளராக திருவாங்கூர்-கொச்சி சட்டமன்றத்துக்குத் தேர்ந்தெடுக்கப்பட்டார். இது கன்னியாகுமரி மாவட்டம் தமிழ்நாட்டுடன் இணைவதற்கு முன்பு நடந்த முதல் தேர்தலாகும். 1954 இடைத் தேர்தலில் அவர் தமிழ்நாடு காங்கிரஸ் வேட்பாளராக மீண்டும் கொல்லன்கோடு தொகுதியில் இருந்து தேர்ந்தெடுக்கப்பட்டார்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்ட நபர்கள்
திருவாங்கூர்-கொச்சி சட்டமன்ற உறுப்பினர்கள்
டி. அனந்த ராமன்

டி. அனந்தராமன் (D. Anantaraman) ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1954 ஆம் ஆண்டு நடைபெற்ற இடைக்கால தேர்தலில் கன்னியாகுமரி மாவட்டத்தில் நாகர்கோவில் தொகுதியில் போட்டியிட்டு திருவாங்கூர்-கொச்சி சட்டமன்றத்திற்கு தேர்ந்தெடுக்கப்பட்டார். கன்னியாகுமரி மாவட்டத்தில் தமிழ்நாட்டில் இணைக்கப்படுவதற்கு முன்பு இந்த தொகுதியில் நடைபெற்ற இரண்டாவது தேர்தல் இதுவாகும்.

மேற்கோள்கள் 

கன்னியாகுமரி மாவட்ட நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய அரசியல்வாதிகள்
சகாப் சிங் சவுகான்

சாகப் சிங் சவுகான் (Sahab Singh Chauhan)  கோண்டா சட்டமன்றத் தொகுதியில் தேர்ந்தெடுக்கப்பட்டு தில்லியின் சட்டமன்ற உறுப்பினராக இருந்தவர் ஆவார். தில்லி சட்டமன்றத் தொகுதியில் ஐந்து முறை தொடர்ச்சியாகச் சட்டமன்ற உறுப்பினராக இருந்தவர் என்ற சிறப்பு இவருக்கு உண்டு .

யமுனா விகார் சட்டமன்றத் தொகுதியில் இரண்டு முறையும், கோண்டா சட்டமன்ற தொகுதியில்  மூன்று முறையும் போட்டியிட்டு இவர் தில்லி சட்டமன்றத்திற்காகத் தேர்ந்தெடுக்கப்பட்டார். 2015 தேர்தலில் சுமார் 8,000 வாக்குகள் வித்தியாசத்தில் ஆம் ஆத்மி கட்சியின் சிறீ தத் சர்மா என்பவரிடம்  தோல்வியுற்றார் .

தில்லியின் முதலாவது, இரண்டாவது, மூன்றாவது, நான்காவது, ஐந்தாவது சட்ட மன்றங்களின் உறுப்பினராக தொடர்ந்து ஐந்து முறை சாகப் சிங் பணியாற்றியுள்ளார். செயல்திறனுள்ள அரசியல்வாதியாக 1980 ஆம் ஆண்டு முதல் இவர் இயங்கி வருகிறார். 1981 முதல் 1987 வரை கோண்டா மண்டலத்தின் கட்சித் தலைவராகவும், 1988 முதல் 1991 வரை சாதரா மாவட்ட செயலாளராகவும், 1991 முதல் 1993 வரை வடகிழக்கு தில்லி மாவட்ட பொதுச் செயலாளராகவும், இதே மாவட்டத்தின் துணைத்தலைவராகவும் பல்வேறு கட்சிப் பொறுப்புகளில் இவர் இருந்துள்ளார்.

மேற்கோள்கள் 

1950 பிறப்புகள்
21-ஆம் நூற்றாண்டு இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
வாழும் நபர்கள்
சிறுகிளை

சிறுகிளை என்பது ஒரு மரத்தின், அல்லது புதரின் மெல்லிய, பெரும்பாலும் குறுகிய கிளை ஆகும். சிறுகிளைகளில் காணப்படும் மொட்டுகள் மற்றும் இலைகள் உதிர்ந்த வடுக்கள் இவற்றின் முக்கியமானதொரு தனி பண்பாகும். 
சிறுகிளையின் தடிமன், அதில் இருக்கக்கூடிய சிறுகுழிகளின் தன்மை, பட்டையின் நிறம், நயம், மற்றும் மரப்பட்டையின் வடிவமைப்பு ஆகியவையும் முக்கியத்துவம் வாய்ந்தவை.

இரண்டு வகையான சிறுகிளைகள் உள்ளன: தாவர சிறுகிளைகள் மற்றும் கனியுறும் தண்டுகள். கனியுறும் தண்டுகள் சிறப்புக் கிளைகளாகும், அவை பொதுவாக பக்கக் கிளைகளிலிருந்து கிளைத்து, தட்டையாக மற்றும் மெதுவாக வளரும், கடந்த கால பருவங்களின் ஆண்டு வளைய அடையாளங்களுடன் இருப்பவை. ஒரு கிளையின் வயது மற்றும் வளர்ச்சி விகிதத்தை, குளிர்கால நுனி மொட்டுகள், செதில் இலைகளின் வடுக்கள் அல்லது கிளைவட்டம் முழுதுமுள்ள ஆண்டு வளையங்களை கணக்கிடுவதன் மூலம் கணக்கிடலாம்.

சிறுகிளைகளின் பயன்கள் 
 நெருப்பு மூட்ட சிறுகிளைகள் பயனுள்ளதாக இருக்கும். அவை எளிதில் தீப்பற்றிக் கொள்ளக்கூடிய தீப்பற்றுக்கட்டை (உலர்ந்த புல் மற்றும் இலைகள்) மற்றும் விறகுகளுக்கு இடையே உள்ள இடைவெளியைக் குறைக்கும் நெருப்பைத் தூண்டும் மரமாகப் பயன்படுத்தப்படலாம். ஒளிச்சேர்க்கையில் பயன்படுத்தப்படும் அதிக அளவு சேமிக்கப்பட்ட கார்பனீராக்சைடே இதற்குக் காரணம்.

 வேடிக்கையாக இருப்பினும், சிறுகிளைகளுக்கு மற்றொரு பயன் இருப்பதை விலங்குகளிடமிருந்து அறிகிறோம். ஒரு சிறுகிளை நமக்கு முக்கியமில்லாமல் இருக்கலாம், ஆனால் யானைக்கு அது முக்கியம் என தெரிகிறது.

 சிறுகிளைகள் உள்ளிட்ட பசுமைக் குப்பைகளை குப்பைக் கிடங்குகளில் கொட்டுவதை விட, அவற்றைச் சிறப்பாகக் கையாள்வதன் மூலம் மரக் குப்பை கொட்டும் இடங்களில் திடீரென தீப்பிடிப்பதைத் தவிர்க்கலாம் என்று நிபுணர்கள் கூறுகின்றனர்.

மேற்கோள்கள் 

தாவர அமைப்பியல்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கு. ப. கிருஷ்ணன்

கு. ப. கிருஷ்ணன் (Ku. Pa. Krishnan, பிறப்பு: டிசம்பர் 12, 1950) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழக கட்சியினை சேர்ந்தவர். இவர் 2011 தமிழ்நாடு சட்டமன்றத் தேர்தலில் ஆலங்குடி சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். மேலும் , 2001 தமிழ்நாடு சட்டமன்றத் தேர்தலில் தமிழர் பூமி என கட்சியை தொடங்கி, திமுக கூட்டணியில் இணைந்தார். 1991 - 1996 அஇஅதிமுக ஆட்சிக் காலத்தில் விவசாயத்துறை அமைச்சராக பதவி வகித்தார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
14 ஆவது தமிழ்நாடு சட்டமன்ற உறுப்பினர்கள்
தமிழக முன்னாள் அமைச்சர்கள்
10 ஆவது தமிழ்நாடு சட்டமன்ற உறுப்பினர்கள்
1950 பிறப்புகள்
திருச்சி மாவட்ட நபர்கள்
கசுகுட்டா கலிபோர்னிகா

கசுகுட்டா கலிபோர்னிக்கா (Cuscuta californica) சாப்பரல் டாடர் மற்றும் கலிபோர்னியா டாடர் என்ற பொதுவான பெயர்களால் அறியப்படும் இது தூத்துமக் கொத்தான் இனமாகும். இது ஒரு வருடாந்திர ஒட்டுண்ணி தாவரமாகும். இது அதன் வாழ்விடத்தில் மற்ற இனங்கள் முழுவதும் பரவியிருக்கும் ஸ்பாகெட்டி அல்லது கயிறுகளின் மெல்லிய இழைகளை ஒத்திருக்கும். இந்த இனத்தின் முதிர்ந்த தாவரமானது அதன் அனைத்து உணவு மற்றும் நீர் தேவைகளை உணவளிக்கும் தாவரத்திலிருந்து பூர்த்தி செய்கிறது. ஆனால் அவை அரிதாகவே தனக்கு உணவளிக்கும் தாவரத்தைக் கொல்கின்றன. இது மேற்கு அமெரிக்கா மற்றும் மெக்சிக்கோவில் உள்ள பாகா கலிபோர்னியாவை பூர்வீகமாகக் கொண்டது.

விளக்கம் 

கலிபோர்னிகா என்பது ஒரு ஒட்டுண்ணி கொடியாகும். இது மற்ற தாவரங்களின் மீதேறி அவற்றிலிருந்து நேரடியாக உறிஞ்சும் உறுப்பு வழியாக ஊட்டச்சத்தை எடுக்கிறது. டாடர் மஞ்சள்-ஆரஞ்சு நிற வைக்கோல் குவியலை தனக்கு உணவளிக்கும் செடியைச் சுற்றி இறுக்கமாகச் சுற்றியதை ஒத்திருக்கிறது. இது பெரும்பாலும் தண்டு; இலைகள் தண்டு மேற்பரப்பில் செதில்களாக குறைக்கப்படுகின்றன. ஏனெனில் அவை ஒளிச்சேர்க்கைக்கு தேவைப்படாது. தனக்கு உணவளிக்கும் செடியிடமிருந்து ஊட்டச்சத்துக்களைப் பெறுகிறது.இது சுமார் 3 மில்லிமீட்டர் அகலமான சிறிய வெள்ளை பூக்கள் மற்றும் சிறியதாக இருக்கும் பழங்களைக் கொண்டுள்ளது.

வாழ்விடம் 
இது புல்வெளி மற்றும் சாப்பல் ஆலை சமூகங்களின் உறுப்பினராக உள்ளது, மேலும் களைப்பு, பகுதியளவு வளர்ந்த பகுதிகளில் காணலாம். பெரும்பாலான மற்ற சொட்டுத்தொட்டிகளைப் போலவே, இந்த இனங்கள் பல இடங்களில் ஒரு கெட்ட களை என்று கருதப்படுகிறது.

மேற்கோள்கள்

வெளி இணைப்புகள் 

Jepson Manual Treatment
Photo gallery

ஒட்டுண்ணித் தாவரங்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தாவரவியல் பெயருடையக் கட்டுரைகள்
சூல்வித்தடி

சூல்வித்தடி (ஆங்கிலம்:Chalaza) பறவை, ஊர்வனவற்றின் முட்டையில் காணப்படுகின்ற ஓர் அமைப்பு. இது கருவுணவு அல்லது மூலவுருபையகத்தை பெரிய அமைப்புகளுடன் இணைக்க அல்லது நிலைநிறுத்த உதவுகிறது.

விலங்குகளில் 

பெரும்பாலான பறவைகளின் முட்டைகளில் (ஊர்வனவை அல்லாத),) சூல்வித்தடி என்பது வெள்ளை நிறத்தின் மையத்தில் (அல்புமின்) மஞ்சள் கருவை இடைநிறுத்தும் திசுக்களின் இரண்டு சுழல் பட்டைகள் ஆகும். மஞ்சள் கருவை சரியான இடத்தில் வைத்திருப்பதே சூல்வித்தடி செயல்பாடு ஆகும். சமையலில் சில வேலைகளில் உணவில் ஒரு சீரான அமைப்பை உறுதி செய்வதற்காக சூல்வித்தடி அகற்றப்படும்.

தாவரங்களில் 
தாவர சூல்களில், சூல்வித்தடி சூலுறைகளிலுள்ள நுண்டுழை திறப்புக்கு எதிரே அமைந்துள்ளது. இது விதையுறைகளும் மூலவுருப்பையகமும் இணையும் இடத்தில் காணப்படும் திசுவாகும். தாவரத்திலிருந்து ஊட்டசத்துக்கள் சூல்காம்பு, சூல் வெளியுறை மற்றும் சூலடி வழியாக நியூசெல்லஸ்-க்கு செல்கிறது. ஒரு பூக்கும் தாவரத்தில் சூலக வளர்ச்சியின் போது சூல்வித்தடிப்பகுதியிலுள்ள மூன்று செல்கள் ஆன்றிபோடலாக (antipodal) ஆக மாறுகிறது.

சூலடி – கருவூறு 
பெரும்பாலான பூக்கும் தாவரங்களில் கருவுறுதலின் போது மகரந்தகுழல் நுண்டுழை சூலுறையில் உள்ள நுண்டுழைத் திறப்பு வழியாக சூலினுள் நுழைகிறது. (புரைவழி – கருவூறு) சூல்வித்தடி - கருவுறுவில் மகரந்த குழாய் நுண்டுளைக்கு மாறாக சூல்வித்தடி வழியாக ஊடுருவுகிறது. சூல்வித்தடி – கருவூறு முதலில் ஓரில்ல தாவர(ம்) சிற்றினங்களுள்ள கேசியோரைனேசி குடும்பத்திலும்; பின்னர் மற்ற தாவரங்களிலும் கண்டறியப்பட்டது. எடுத்துக்காட்டாக பிஸ்த்தா மற்றும் வாதுமை.

மேற்கோள்கள் 

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
விலங்கின உடற்கூற்றியல்
கருவுறுதல்
ஊராட்சி ஒன்றிய நடுநிலைப் பள்ளி, குறவன்குளம்

ஊராட்சி  ஒன்றிய நடுநிலைப்பள்ளி, குறவன்குளம்  (P.U.M.S Kuravankulam) இந்தியாவின் தமிழ்நாடு மாநிலம் மதுரை மாவட்டத்தில் அலங்காநல்லூர் ஊராட்சி ஒன்றியத்தின் எல்லைக்குட்பட்ட அலங்காநல்லூர் பேரூராட்சியின்  13 ஆவது வாா்டில் அமைந்துள்ளது. கடந்த 2015-16 ஆம் கல்வியாண்டில் இப்பள்ளிக்கு சிறந்த பள்ளிக்கான விருது கிடைத்தது.

பள்ளியின் வரலாறு 

இப்பள்ளி 1957 ஆம் ஆண்டு மரத்தடியில் தொடங்கப்பட்டது. பின் இரண்டு ஆண்டுகளுக்குப் பின் அரசால் ஓட்டுக்கட்டிடம் கட்டப்பட்டு ஒன்று முதல் ஐந்து வகுப்புகள் நடத்தப்பட்டன. 2008 ஆம் ஆண்டு இப்பள்ளி நடுநிலைப்பள்ளியாகத் தரம் உயா்த்தப்பட்டது. 2017 ஆம் ஆண்டில் வைரவிழா கொண்டாட்டங்கள் நடைபெற்றன.

பள்ளியின் நிா்வாகம் 
பள்ளி தமிழ்நாடு தொடக்கக் கல்வித் துறையின் கீழ்  அலங்காநல்லுாா் உதவி தொடக்கக் கல்வி அலுவலரால் நிர்வகிக்கப்படுகிறது.  அனைவருக்கும் கல்வி இயக்க வழிகாட்டுதலும் இப்பள்ளிக்கு முழுமையாகக் கிடைக்கிறது.

பள்ளியின் வசதிகள் 
பள்ளியில் 4 கெட்டிக் கட்டடங்களும் ஒரு ஓட்டுக்கட்டடமும் போதுமான காற்றோற்றமான வசதிகளுடன் உள்ளன. நன்கு பராமாிக்கப்பட்ட குடிநீா் வசதி மற்றும் கழிப்பறை வசதிகள் உள்ளன. ஒவ்வொரு வகுப்புக்கும் தனித்தனி அறை உண்டு.  6 கணினிகள் கொண்ட கணினி வகுப்பறை உள்ளது. பள்ளிக்கு அருகே உள்ள பொது மந்தை விளையாட்டிடமாகப் பயன்படுகிறது.

சிறப்புகள் 

பள்ளியில் ஆசிரியா்கள் மற்றும் பசுமைப்படை மாணவா்களால் மலா் தோட்டம் உருவாக்கப்பட்டு பராமாிக்கப்படுகிறது. பள்ளியின் சுற்றுச் சுவா் மாணவா்களைக் கவரும் வகையில் அமைந்துள்ளது. தேவைப்படும் காலங்களில் விழிப்புணா்வுப் பேரணிகள் சிறப்புற நடத்தப்படுகின்றன.

கற்பித்தல் பணி 
அனைத்துவகைப் பாடங்களுடன்க கராத்தே, ஓவியம், யோகா மற்றும் நடனம் கற்றுக் கொடுக்கப்படுகிறது.160  மாணவா்கள் 8 ஆசிரியா்களின் வழிகாட்டுதலில் கல்வி பயில்கின்றனா்.

மேற்கோள்கள்

மதுரை மாவட்டத்திலுள்ள அரசுப் பள்ளிகள்
தமிழ்நாட்டிலுள்ள ஊராட்சி ஒன்றியப் பள்ளிகள்
துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
எஸ். கே. பாலகிருஷ்ணன்

எஸ். கே. பாலகிருஷ்ணன் (S. K. Balakrishnan) (26 சூலை 1935 – 16 மே 2002) என்பவர் தமிழ்நாட்டு அரசியல்வாதியும் முன்னாள் மதுரை மாநகராட்சி தந்தையும் ஆவார். இவர் 1980 முதல் 1982 வரை மாநகராட்சி தந்தைப் பதவியிலிருந்துள்ளார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் ஆவார்.

மேற்கோள்கள்

1935 பிறப்புகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சௌராட்டிர நபர்கள்
மதுரை மேயர்கள்
மதுரை அரசியல்வாதிகள்
2001 இறப்புகள்
இருபதாம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
ரவி ராணா

ரவி கங்காதர் ராணா (Ravi Gangadhar Rana) மூன்று முறை சுயேச்சையாகத் தேர்ந்தெடுக்கப்பட்ட இந்திய அரசியல்வாதியாவார். தற்போது மகாராட்டிர சட்டமன்றத்தின் 13-ஆவது சட்டமன்றத்தில் விதர்பா பிராந்தியத்தின் அமராவதி மாவட்டத்தில் உள்ள பத்னேரா (விதான் சபா தொகுதி) யை தற்போது பிரதிநிதித்துவப்படுத்துகிறார்.

வாழ்க்கை 
அமராவதியின் சங்கர்நகரைச் சேர்ந்த கங்காதர் நாராயண் ராணாவுக்குப் மகனாகப் பிறந்தார். அமராவதி வாரியப் பள்ளியில் 1996 இல் தனது 10  மற்றும் 1998 இல் மேல் நிலையைக் கல்வியை முடித்தார். அமராவதி கல்லூரியில் 2000 ஆம் ஆண்டு இளங்கலை வணிகவியல் பட்டம் பெற்றார்.  

முன்னாள் தெலுங்கு நடிகை நவ்நீத் கௌர் என்பவரை மணந்தார். நவநீத் பின்னர் தேர்தலில் வெற்றி பெற்று நாடாளுமன்ற உறுப்பினரானார்.

அரசியல் 
2019 ஆம் ஆண்டு மகாராஷ்டிர சட்டமன்றத் தேர்தலில் சிவசேனா வேட்பாளர் பிரிதி சஞ்சய் பந்தை 15541 வாக்குகள் வித்தியாசத்தில் தோற்கடித்து தொடர்ந்து மூன்றாவது முறையாக உறுப்பினர் ஆனார். அதன்பிறகு, பாரதிய ஜனதா கட்சிக்கு நிபந்தனையற்ற ஆதரவளித்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மகாராட்டிர சட்டமன்ற உறுப்பினர்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சௌந்தரராஜா

சௌந்தரராஜா (Soundararaja) என்பவர் தென்னிந்திய திரைப்படங்களில் நடித்து வரும் இந்திய நடிகர் மற்றும் திரைப்பட தயாரிப்பாளர் ஆவார். தமிழ் திரையுலக நடிகர் மற்றும் குறும்பட இயக்குநர் ஆக பணிபுரிந்தார்.. தொகுப்புப் பொறியாளராக  சிங்கப்பூர் மற்றும் பிரான்சில் பணிபுரிந்ததைத் தொடர்ந்து அவர் நடிப்பை ஒரு தொழிலாகக் கருதத் தொடங்கினார். ஒரு பின்னணி நடிகராகப் பணியாற்றினார். ஐந்து ஆண்டுகளுக்கும் மேலாக சிறிய துணை வேடங்களில் நடித்தார். சுந்தரபாண்டியன் (2012) மற்றும் ஜிகர்தண்டா (2014) ஆகிய படங்களில் வில்லனாக தனது வாழ்க்கையைத் தொடங்கினார். 2016 ஆம் ஆண்டு  மீண்டும் பல்வேறு திட்டங்களில் பல வேடங்களில் நடித்தார். விஜய் சேதுபதியுடன் தர்ம துரையில் மீண்டும் வில்லனாக நடித்தார். இதே ஆண்டில் கவுண்டமணியுடன் எனக்கு வேறு எங்கும் கிளைகள் கிடையது (2016) திரைப்படத்தில் கதாநாயகனாக அறிமுகமானார்.

இயற்கை மற்றும் சுற்றுச்சூழல் ஆர்வலரான இவர் தனது நண்பர்கள் மற்றும் குடும்பத்தினருடன் சேர்ந்து 2017 ஆம் ஆண்டு ஆகத்து திங்கள் 11 ஆம் தேதியன்று மண்ணுக்கும் மக்களுக்கும் சமூக நல அறக்கட்டளையைத் தொடங்கினார். நம்பிக்கையாளர்களுடன் இணைந்து தமிழகம் முழுவதும் இருபத்தைந்து ஆயிரத்துக்கும் மேற்பட்ட செடிகளை நட்டுள்ளார். ஒரு சமூக ஆர்வலராக தமிழகம் முழுவதும் பல முக்கிய சமூக விவகாரங்களில் பங்கேற்றுள்ளார். 2017 ஆம் ஆண்டு மெரினாவில் நடைபெற்ற  ஜல்லிக்கட்டுக்கு ஆதரவான போராட்டத்தில் இவர் ஈடுபட்டது குறிப்பிடத்தக்கது. போராட்டங்கள் தொடர்பாக தமிழக அரசுடன் உரையாடிய ஜல்லிக்கட்டு ஆதரவுக் குழுவின் பிரதிநிதிகளில் இவரும் ஒருவர்.

வாழ்க்கைக் குறிப்பு 
தமிழ்நாடு மாநிலத்தில் மதுரை மாவட்டத்தில் உள்ள உசிலம்பட்டியில் பிறந்தார். பள்ளி மற்றும் கல்லூரி படிப்பை சொந்த ஊரில் முடித்துவிட்டு சென்னைக்கு குடிபெயர்ந்தார். பள்ளியில் இருந்தே சராசரிக்கும் குறைவான மாணவராக இருந்தார். மேலும் விளையாட்டு அல்லது பாடநெறிக்கு அப்பாற்பட்ட செயல்பாடுகளில் பொதுவாக இவர் ஆர்வம் காட்டவில்லை, ஆனால் நிறைய நிகழ்ச்சிகளை செய்தார்.

சில்லறை விற்பனைக் கடையில் விற்பனையாளர், விளம்பரதாரர் மற்றும் பல பகுதிநேர வேலைகள் செய்தார். 2004 ஆம் ஆண்டு மதுரை காமராசர் பல்கலைக்கழகத்துடன் இணைந்த பார்த் நிகேதன் பொறியியல் கல்லூரியில் பொறியியல் பட்டம் பெற்றார். 2006 ஆம் ஆண்டுக்குப் பிறகு சிங்கப்பூருக்கு அனுப்பப்பட்டார். அங்கிருந்து பிரான்சு நிறுவனத்திற்கு மாறினார். 2007 இல் கத்தாரில் பணிபுரிந்தார்.

2008 இல் இந்தியா திரும்பினார். மதுரை டூரிங் டாக்கீசு என்ற புதிய திரைப்படத் தயாரிப்பு நிறுவனத்தை அவர் தனது பால்ய நண்பரான காக்கா முட்டையின் இயக்குநரான எம்.மணிகண்டனுடன் இணைந்து தொடங்கினார். மேலும் நண்பர்களுடன் பங்குச் சந்தை வியாபாரத்தில் சிறிது பணத்தை முதலீடு செய்தார். பின்னர் கூத்துப் பட்டறையில் யில் சேர்ந்தார். இவரும் இவரது நண்பர்களான மணிகண்டன் மற்றும் ஜிகர்தண்டா இயக்குநர் கார்த்திக் சுப்பராஜ் ஆகியோர் துரு, ராவணம்,  காற்று, அறம் பல குறும்படங்களைத் தயாரித்தனர்.

திரைப்படங்கள்

பதக்கம் 
தமிழ்நாடு பாரத் சிறந்த​ வில்லன் பதக்கம்(2012) சுந்தர பாண்டியன் படத்திற்காகப்  பெற்றார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
1983 பிறப்புகள்
வாழும் நபர்கள்
மதுரை மக்கள்
திரைப்பட நடிகர்கள்
ஜோவும் சிறுவனும்

ஜோவும் சிறுவனும் (Jo and the Boy) 2015 ஆண்டு ரோஜின் தாமஸ்  இயக்கி வெளிவந்த ஒரு மலையாளப் படம். மஞ்சு வாரியர் மற்றும் மாஸ்டர் சனூம் நடிப்பில் வெளிவந்த படம் அது. 2015 ஆண்டு கேரள மாநிலஅரசின் இரண்டு விருதுகளைப் பெற்ற படம் இது.

கதை 
ஜோன் மேரி ஜோ (மஞ்சு வாரியர்) சிறுவயது முதல் அனிமேஷன் துறையில் ஆர்வமுடையவராக இருந்தார்.அனிமேஷன் படங்களை உருவாக்கி அதன் மூலம் ரசிகர்களிடம் ஆதரவு பெறுவதே அவரது கனவு மற்றும் நோக்கமாக இருந்தது. அனிமேஷன் துறையில் நுழையும் முயற்சியில் ஆரம்பத்தில் பலதடவை தோல்வியையே சந்தித்தாள்.அவள் வீட்டுக்கு அருகே குடியேறிய கிரிஸ் (மாஸ்டர் சனூம்) என்ற சிறுவனின் நடத்தைகளை கூர்ந்து கவனித்து ஏராளமான அசைவுப்பட கதாப்பாத்திரங்களை உருவாக்கினார். அவள் உருவாக்கிய அசைவுப்பட கதாப்பாத்திரங்கள் உலக அளவில் பிரபலமானது. ஆனால் அவர்கள் நட்பில் விரிசல் ஏற்படுகிறது.இவ்வாறு கதை நகருகிறது.

நடிகர்கள் 
 மஞ்சு வாரியார்ப - ஜோன் மேரி ஜோ அல்லது வெறும் ஜோ
 சனூப் சந்தோஷ் - கிரிஷ்
 லாலு அலெக்ஸ் - ஜான் லாரன்ஸ்
 கலாரஞ்சனி - மேரி ஜான்
 சுதீர் கரமன்னா - புலி பங்களா
 பியர்லி மானே- நீத்து
 கிரண் அரவிந்தஷன் - ஜோ நண்பர்
 ரேகா (தென் இந்திய நடிகை)

பாடல்கள் 
இசை வெளியீடு Muzik247

உரிமைகள் 
சேட்டிலைட் உரிமைகள் : சூர்யா டிவி

முக்கியமான/பார்வையாளர்களை பதில் 
இரண்டு விதமான கலவையான விமர்சனம்கிடைத்தது

விருதுகள் 
 2015 கேரளா மாநில திரைப்பட விருதுகள்
 சிறந்த நடன விருது - சிறீஜித்
 சிறந்த ஆடை வடிவமைப்பாளர் - நிசார்

மேற்கோள்கள் 

2015 மலையாளத் திரைப்படங்கள்
இந்திய மலையாளத் திரைப்படங்கள்
யூனியா

யூனியா (Junia) அப்போஸ்தலனாகிய பவுலால் மிகவும் மதிக்கப்பட்ட மற்றும் பாராட்டப்பட்ட ஒன்றாம் நூற்றாண்டைச் சார்ந்த கிறிஸ்தவப் பெண் ஆவார். பவுல் யூனியாவை அப்போஸ்தலரக் குறிப்பிடுகிறார். பல புதிய ஏற்பாட்டு அறிஞர்கள், யுனியா ஒரு பெண் என்று ஒருமித்துக் கருதுகின்றனர்.

மேற்கோள்கள்

பவுலின் திருமுகங்களில் வரும் நபர்கள்
கே. என். இலக்குமணன்

கே. என். இலக்குமணன் (K. N. Lakshmanan, 20, அக்டோபர் 1930 – 2 சூன், 2020), தமிழக அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். கே. என். இலக்குமணன் பாரதிய ஜனதா கட்சியின், தமிழ்நாடு மாநிலத் தலைவராக இருமுறை இருந்தவர். சேலம் நகரத்தைச் சேர்ந்த கே. என். இலக்குமணன், 2001 தமிழ்நாடு சட்டமன்றத் தேர்தலில், பாரதிய ஜனதா கட்சியின் சார்பில் மயிலாப்பூர் சட்டமன்றத் தொகுதியிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டவர். இராஷ்டிரிய சுயம்சேவாக் சங்கத்தின் தமிழகத் தலைவர்களில் ஒருவரான கே. என். இலக்குமணன், சேலம் நகரத்தில் ஒரு கல்வி நிறுவனத்தை நடத்தி வந்தார். இவர் உடல்நலக் குறைவின் காரணமாக 2020 சூன் இரண்டாம் நாள் சேலத்தில் இறந்தார்.

மேற்கோள்கள்

வெளி இணைப்புகள்
கேரள கவர்னராகும் லட்சுமணன்: தமிழக பா.ஜ.,வில் திடீர் பரபரப்பு

தமிழ்நாடு சட்டமன்ற உறுப்பினர்கள்
சேலம் மாவட்ட நபர்கள்
பாரதிய ஜனதா கட்சி தமிழ்நாடு மாநிலத் தலைவர்கள்
சௌராட்டிர நபர்கள்
2020 இறப்புகள்
மு. முத்தையா

மு. முத்தையா (M. Muthiah)(பிறப்பு 17 மே 1927) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967ஆம் ஆண்டு நடந்த சட்டமன்றத் தேர்தலில், ஓட்டப்பிடாரம் தொகுதியிலிருந்து, சுதந்திரா கட்சி வேட்பாளராகவும், பின்னர் 1971 தேர்தலில் பார்வார்டு பிளாக் வேட்பாளராகவும் மற்றும் 1989 தேர்தலில் திராவிட முன்னேற்ற கழக வேட்பாளராகவும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1927 பிறப்புகள்
4 ஆவது தமிழ்நாடு சட்டமன்ற உறுப்பினர்கள்
5 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக சட்டமன்ற உறுப்பினர்கள்
எஸ். எக்ஸ். ராஜமன்னார்

எஸ். எக்ஸ். ராஜமன்னார் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டு நடந்த சட்டமன்றத் தேர்தலில், ஓட்டப்பிடாரம் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஏ. சிவபெருமாள்

ஏ. சிவபெருமாள் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2001 ஆம் ஆண்டு நடந்த சட்டமன்றத் தேர்தலில், ஓட்டப்பிடாரம் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
12 ஆவது தமிழ்நாடு சட்டமன்ற உறுப்பினர்கள்
எம். ரத்தினசபாபதி

எம். ரத்னசபாபதி ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971 ஆகிய ஆண்டுகளில் நடந்த தேர்தல்களில், விளாத்தி குளம் தொகுதியிலிருந்து, திராவிட முன்னேற்றக் கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாடு சட்டமன்ற உறுப்பினர்கள்
ஆர். கே. பெருமாள்

ஆர். கே. பெருமாள் (R. K. Perumal) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977 மற்றும் 1980 தேர்தல்களில் விளாத்திகுளம் தொகுதியிலிருந்து அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எஸ். குமர குருபர ராமநாதன்

எஸ். குமர குருபர ராமநாதன் ஓர் இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினராக இருந்தார். இவர் 1984 ஆம் ஆண்டு சட்டமன்றத் தேர்தலில், விளாத்திகுளம் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
என். கே. பெருமாள்

என். கே. பெருமாள் (N. K. Perumal) என்பவர் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினராவார். 2001 இல் நடைபெற்ற தேர்தலில், விளாத்திளம் தொகுதியில் அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
12 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
ஜி. வி. மார்கண்டேயன்

ஜி. வி. மார்கண்டேயன் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், விளாத்திகுளம் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக கட்சியை சேர்ந்தவர். 2021 ஆம் ஆண்டில் நடைபெற்ற சட்டமன்றத் தேர்தலில் விளாத்திகுளம் தொகுதியில் இருந்து திமுக சார்பில் சட்டமன்ற உறுப்பினரானார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
பின்புல இருள் நுண்ணோக்கி

பின்புல இருள் நுண்ணோக்கி (Dark-field microscopy) என்ற நுண்ணோக்கியின் உதவியால் பாக்டீரியாக்களை தெளிவுறப் பார்க்க இயலும். இதில் உள்ள சிறப்பான குவிப்பான் பொருளின் வழியாக வரும் ஒளிக்கதிர்களில் சிதறும் ஒளிக்கதிர்களை மட்டும் பொருளருகு வில்லைக்கு அனுப்பி பிம்பத்தை உருவாக்குகிறது. இதன் விளைவாக உருவாகும் பிம்பங்கள் இருள் புலத்தில் பளிச்சென்று தெரியும். பிம்பம்  தெளிவுத்தன்மை அதிகம் கொண்டது. சூரியஒளிக்கற்றையில் தூசுகள் மிதப்பது போன்ற விளைவு தோன்றும்.

மேற்கோள்கள்

நுண்நோக்கிகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எஸ். பவுன்ராஜ்

எஸ். பவுன்ராஜ் ஓர் இந்திய அரசியல்வாதியும், தமிழகத்தின் சட்டமன்ற உறுப்பினரும் ஆவார். இவர் 2011,2016 ஆம் ஆண்டு நடந்த சட்டமன்றத் தேர்தல்களில்  பூம்புகார் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்றக் கழகத்தைச் சேர்ந்தவராவார். இவர் ஆத்துப்பாக்கம் பள்ளியில் 5வது வகுப்புத் தேர்ச்சிப் பெற்றார்.'''

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
தறுவாய் வேறுபாட்டு நுண்ணோக்கி

தறுவாய் வேறுபாட்டு நுண்ணோக்கி (Phase-contrast microscopy) என்ற நுண்ணோக்கியில், பொருளருகு வில்லையும் குவிவியத் தாங்கிகளும் சிறப்பாக பொருத்தப்பட்டுள்ளன. இதனால்  உயிர்க்கலக் கூறுகளின் அமைப்பு வேறுபாடுகளை மிகத்தெளிவாக காட்டுகின்றன. இதனால் உயிர்க் கலத்தின் உள் காணப்படும் அமைப்புகளை சாயம் ஏற்றாமல் மிகத்தெளிவாக அதிக வேறுபடுத்தும் திறனோடு காணலாம். இந்நுண்ணோக்கியில் உற்றுநோக்குவதினால் , கலங்களை கொல்லவோ, சாயம் ஏற்றவோ தேவையில்லை.

மேற்கோள்

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நுண்நோக்கிகள்
காணொளிக் கோப்பு உள்ள கட்டுரைகள்
கூட்டு ஒளி நுண்ணோக்கி

கூட்டு ஒளி நுண்ணோக்கி (compound microscope) காணும் பொருளின் ஒளியை திரட்ட  பொருளருகு வில்லையைப் பயன்படுத்துகிறது. இது பொருளின் இயல்படிமத்தை நுண்னோக்கியில் குவிக்கிறது (படிமம் 1). இந்தப் படிமம் மற்றொரு கண்ணருகு வில்லையால் அல்லது வில்லைத்தொகுப்பு தலைகீழாக்கி உருப்பெருக்கிப் பார்ப்பவருக்கு அனுப்புகிறது (படிமம்).கூட்டு நுண்ணோக்கி உருபெருக்கத்தை கூட்டுகிறது. மேம்பட்ட ஒளி வேறுபடுத்தும் ஏற்பாடுகளைக் கொண்டுள்ளது. இதில் தேவைப்படும் பொருளருகு வில்லையை மாற்றிக் கொள்ளலாம்.

மேற்கோள்கள்

உசாத்துணை
தமிழ்நாட்டுப் பாடநூல் மேல்நிலை முதலாம் ஆண்டு. பக்கம்:63

மேலும் படிக்க
 "Metallographic and Materialographic Specimen Preparation, Light Microscopy, Image Analysis and Hardness Testing", Kay Geels in collaboration with Struers A/S, ASTM International 2006.
 "Light Microscopy: An ongoing contemporary revolution", Siegfried Weisenburger and Vahid Sandoghdar, arXiv:1412.3255 2014.

வெளி இணைப்புகள்
 Antique Microscopes & Scientific Instruments  A site about Antique Microscopes, their Accessories, and History 
 Antique Microscopes.com A collection of early microscopes
 Historical microscopes, an illustrated collection with more than 3000 photos of scientific microscopes by European makers 
 The Golub Collection, A collection of 17th through 19th century microscopes, including extensive descriptions
 Molecular Expressions, concepts in optical microscopy
 Online tutorial of practical optical microscopy at University of Cambridge
 OpenWetWare
 Cell Centered Database

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நுண்நோக்கிகள்
காற்றாலை

காற்றாலை (windmill) என்பது, காற்றால் உந்தப்படும், ஆற்றல் உற்பத்தி செய்யும் பொறி ஆகும். காற்று வீச்சினால் ஏற்படக்கூடிய ஆற்றலைப் பயன்படுத்துவதற்கு ஏற்ற வகையில் பொறி அமைக்கப்பட்டு, காற்று விசைச் சுற்றுக் கலன்களில் இருந்து பெறப்படும் இயந்திர ஆற்றல், மின் ஆற்றலாக மாற்றப்பட்டுப் பயன்படுத்தப்படுகிறது. இதில் இருக்கும் நீளமான தகடுகள்/இறக்கைகள் (Blades) காற்றின் வேகத்தால் சுற்றுவதால், அதனுடன் இணைக்கப்பட்டிருக்கும் மின்னாக்கி (Generator) இயங்குவதன் மூலம் மின்சாரம் தயாரிக்கப்படுகிறது. புதுப்பிக்கக்கூடிய ஆற்றலான காற்றாலை மின்சாரம், சுற்றுச்சூழலை சீரழிக்காத பசுமை ஆற்றலாகக் கருதப்படுகிறது. இந்த வகையில் செய்யப்படும் ஆற்றல் உற்பத்தி சுற்றுச்சூழலைப் பாதிக்காத தூய ஆற்றல் ஆகும். உதாரணமாக, அனல்மின் நிலையங்களின் மூலம் வெளியேற்றப்படும் காற்று மாசுபாடு போன்ற பாதிப்புகள் எதுவும் காற்றாலைகளால் ஏற்படுவதில்லை. பொதுவாக, இது கம்பங்கள் முதலிய பெரிய, உயர்ந்த கட்டிடங்களில் இருக்கும். பழங்காலத்தில், காற்றாலைகளின் ஆற்றல் தானியங்களை அரைக்கவும், நீர் இறைக்கவும், மர அறுவைக்கும் பயன்பட்டது. தற்காலத்தில், இவை மின் உற்பத்திக்கே அதிகம் பயன்படுவதால் காற்றுச் சுழலிகள் (wind turbines) என்றும் அழைக்கப்டுகின்றன.

காற்றாலை மின் உற்பத்தியில் சீனா முதல் இடத்திலும், அமெரிக்கா இரண்டாம் இடத்திலும் இருக்கின்றன. இந்தியாவின் காற்று வழி மின் உற்பத்தியில் தமிழ்நாடு 55% பங்கு வகிக்கித்து முதல் இடத்தில் உள்ளது. இது தமிழ்நாட்டின் மின் தேவைகளில் 9% அளவை (2000 மெகா வாட்) நிறைவு செய்கிறது. மகாராட்டிரா இரண்டாம் இடத்திலும், குசராத்து மூன்றாம் இடத்திலும் உள்ளன.

சூழல் பாதிப்புகள் 
பரவலாக காற்றாலை மின்சாரம் பசுமை மின்சாரம் என்று வர்ணிக்கப்பட்டாலும், காற்றாலை மின்சாரம் சுற்றுச்சூழலை குறிப்பிடத்தக்க அளவு பாதிக்கிறது. காற்றாலைகளால் ஒலி மாசுபாடு, உயிரினங்களின் வாழ்விடச் சிதைவு, பறவைகளின் வலசைப் பாதையில் இடர்   போன்ற பாதிப்புகள் ஏற்படுகின்றன. ஒரு காற்றாலைச் சுழலியின் மூலம் ஒரு ஆண்டில் ஒன்றிலிருந்து 64 பறவைகள்வரை இறப்பதாக ஆய்வுகள் கூறுகின்றன. உதாரணமாக ஸ்பெயின் நாட்டில் எல் பெர்டோன் (El perdon) என்ற இடத்தில் அமைந்துள்ள காற்றாலையில் ஆண்டுக்கு 64 பறவைகள் ஒரு காற்றாலையால் இறக்கின்றன. அதேநேரம் தங்கள் ஆய்வுக் காலத்தில் பறவைகளின் மரணங்களே நிகழாத காற்றாலைகளும் உள்ளதாக சில ஆய்வுகள் தெரிவிக்கின்றன.

மேற்கோள்கள்

வெளி இணைப்புகள் 

 
 Earth Science Australia, Wind Power and Windmills
 The International Molinological Society
 Windmills at Windmill World
 Mill Database, Belgium and Netherlands
 A Geograph article and photo-record of Windmills in Great Britain

 
வேளாண்மைக் கட்டிடங்கள்
காற்று ஆற்றல்
தொழினுட்பம்
பிர்ரோல்

பிர்ரோல் ஒரு பல்லின வளைய மணவியற் கரிமச்சேர்மம், ஐந்து தொகுதிகளை உடைய இதன் மூலக்கூறு வாய்ப்பாடு  C4H4NH. இது நிறமற்றது, எளிதில் ஆவியாக கூடியது, காற்றில் வைக்கும் போது அடர்நிறத்தை பெறுகிறது. இதன் பதிலீட்டு தொகுதிகள் பிர்ரோல்கள் என அழைக்ப்படுகின்றன. எடுத்துகாட்டாக, N-மெத்தில்பிர்ரோல், C4H4NCH3. போர்போபிலினோசன், மூவிணைய பதிலீட்டு பிர்ரோல்,ஹீம் போன்ற  பல இயற்கை பொருட்கள் உருவாக்கும் உயிரியல் தொகுப்பு காரணியாகவும் உள்ளது.

பிர்ரோல் சேர்மம் மிகவும் சிக்கலான பெரியவளையங்களைக் கொண்டுள்ளது. குறிப்பாக, போர்பைரினில் உள்ள ஹீம், குளோரின்கள், பாக்டிரியோகுளோரின்கள், குளோரோபில், மற்றும் போர்பைரினோசன்கள்.

தொகுப்பு

தொழிற்துறையில் பிர்ரோல், SiO2, Al2O3 போன்ற திண்ம அமில வினையூக்கியின் முன்னிலையில் பியூரான் அம்மோனியாவைக் கொண்டு தயாரிக்கப்படுகிறது.

பிர்ரோலிடினை வினையூக்கி உடன் ஐதரசன்நீக்கம் செய்வதாலும் பிர்ரோல் தொகுக்கப்படுகிறது.

மேலும் காண்க 

 எளிய கரிமவளையச் சேர்மங்கள்
 டெட்ராபிர்ரோல்
 பாலிபிர்ரோல்
 அசோனைன்

மேற்கோள்கள்

கூடுதல் வாசிப்பு

வெளி இணைப்புகள்
 Synthesis of pyrroles (overview of recent methods)
 Substitution reaction mechanisms of nitrogen-containing heteroaromatics 

 
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய அறிவியல் கட்டுரைகள்